title: 2012/544/EÚ, Euratom: Rozhodnutie Európskeho parlamentu z  10. mája 2012 o absolutóriu za plnenie všeobecného rozpočtu Európskej únie za rozpočtový rok 2010, oddiel I – Európsky parlament

text:
               17.10.2012

               SK

               Úradný vestník Európskej únie

               L 286/1

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie všeobecného rozpočtu Európskej únie za rozpočtový rok 2010, oddiel I – Európsky parlament
   (2012/544/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie na rozpočtový rok 2010 [KOM(2011) 473 – C7-0257/2011] (2),

               —

               so zreteľom na správu o rozpočtovom a finančnom hospodárení – oddiel I – Európsky parlament – rozpočtový rok 2010 (3),

               —

               so zreteľom na výročnú správu vnútorného audítora za rozpočtový rok 2010,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (4),

               —

               so zreteľom na vyhlásenie o vierohodnosti (5) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a článok 318 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 145, 146 a 147,

               —

               zreteľom na článok 13 vnútorných pravidiel o plnení rozpočtu Európskeho parlamentu (7),

               —

               so zreteľom na článok 147 ods. 1 nariadenia o rozpočtových pravidlách, podľa ktorého každá inštitúcia Únie uskutoční všetky nevyhnutné opatrenia, aby tak zohľadnila poznámky, ktoré sú súčasťou rozhodnutia Európskeho parlamentu o absolutóriu,

               —

               so zreteľom na svoje uznesenie z 10. marca 2009 o usmerneniach pre rozpočtový postup na rok 2010 – oddiely I, II, IV, V, VI, VII, VIII a IX (8),

               —

               so zreteľom na svoje uznesenie z 5. mája 2009 o odhade príjmov a výdavkov Európskeho parlamentu na rozpočtový rok 2010 (9),

               —

               so zreteľom na článok 77, článok 80 ods. 3 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0120/2012),

               A.

               keďže v audite Dvora audítorov bolo uvedené, že pokiaľ ide o administratívne výdavky v roku 2010, všetky inštitúcie uspokojivo spravovali systémy dohľadu a kontroly, ktoré sa vyžadujú v nariadení o rozpočtových pravidlách, a v 93 % z 58 platieb podrobených auditu sa nevyskytli významné chyby;

               B.

               keďže generálny tajomník 16. júna 2011 potvrdil, že má primeranú istotu, že rozpočet Európskeho parlamentu sa plnil v súlade so zásadami riadneho finančného hospodárenia a že stanovený rámec kontroly poskytuje požadované záruky, pokiaľ ide o zákonnosť a správnosť príslušných operácií,

               1.

               udeľuje svojmu predsedovi absolutórium za plnenie všeobecného rozpočtu Európskeho parlamentu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 167, 7.6.2011, s. 1.

      (4)  Ú. v. EÚ C 326, 10.11.2011, s. 1.

      (5)  Ú. v. EÚ C 332, 14.11.2011, s. 134.

      (6)  Ú. v. ES L 248, 16.9.2002, s. 1.

      (7)  PE 349.540/Bur/ann/def.

      (8)  Ú. v. EÚ C 87 E, 1.4.2010, s. 327.

      (9)  Ú. v. EÚ C 212 E, 5.8.2010, s. 244.
    ---documentbreak---

               17.10.2012

               SK

               Úradný vestník Európskej únie

               L 286/3

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel I – Európsky parlament
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie na rozpočtový rok 2010 [KOM(2011) 473 – C7-0257/2011] (2),

               —

               so zreteľom na správu o rozpočtovom a finančnom hospodárení – oddiel I – Európsky parlament – rozpočtový rok 2010 (3),

               —

               so zreteľom na výročnú správu vnútorného audítora za rozpočtový rok 2010,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (4),

               —

               so zreteľom na vyhlásenie o vierohodnosti (5) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a článok 318 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6) (nariadenie o rozpočtových pravidlách), a najmä na jeho články 145, 146 a 147,

               —

               zreteľom na článok 13 vnútorných pravidiel o plnení rozpočtu Európskeho parlamentu (7),

               —

               so zreteľom na článok 147 ods. 1 nariadenia o rozpočtových pravidlách, podľa ktorého každá inštitúcia Únie uskutoční všetky nevyhnutné opatrenia, aby tak zohľadnila poznámky, ktoré sú súčasťou rozhodnutia Európskeho parlamentu o absolutóriu,

               —

               so zreteľom na svoje uznesenie z 10. marca 2009 o usmerneniach pre rozpočtový postup na rok 2010 – oddiely I, II, IV, V, VI, VII, VIII a IX (8),

               —

               so zreteľom na svoje uznesenie z 5. mája 2009 o odhade príjmov a výdavkov Európskeho parlamentu na rozpočtový rok 2010 (9),

               —

               so zreteľom na článok 77, článok 80 ods. 3 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0120/2012),

               A.

               keďže v audite Dvora audítorov bolo uvedené, že pokiaľ ide o administratívne výdavky v roku 2010, všetky inštitúcie uspokojivo spravovali systémy dohľadu a kontroly, ktoré sa vyžadujú v nariadení o rozpočtových pravidlách, a v 93 % z 58 platieb podrobených auditu sa nevyskytli významné chyby;

               B.

               keďže generálny tajomník 16. júna 2011 potvrdil, že má primeranú istotu, že rozpočet Európskeho parlamentu sa plnil v súlade so zásadami riadneho finančného hospodárenia a že stanovený rámec kontroly poskytuje požadované záruky, pokiaľ ide o zákonnosť a správnosť príslušných operácií;

               C.

               keďže niektoré otázky, ktoré boli prednesené počas rozpráv o absolutóriu za rok 2010 vo Výbore pre kontrolu rozpočtu, presahovali rámec osobitných otázok týkajúcich sa roku 2010 a boli začlenené do širokých otázok predložených výborom, toto uznesenie zostáva zamerané hlavne na plnenie rozpočtu a absolutórium za rozpočtový rok 2010, pričom sa uznáva, že prístupy k rozpočtovým záležitostiam sú predmetom na širšiu diskusiu najmä v práve vytváranej pracovnej skupine pre posúdenie nákladov Európskeho parlamentu a možných úspor a v súlade s rozpočtovými usmerneniami na rok 2013 prijatými 8. februára 2012, ktorých cieľom sú významné dlhodobé úspory prostredníctvom nezávislého hodnotenia rozpočtu Európskeho parlamentu, ktoré na konci roku 2012 povedie k prijatiu návrhov, ktoré budú potom rýchlo realizované,

      Výzvy spojené s plnením rozpočtu v roku 2010

               1.

               zdôrazňuje, že plnenie rozpočtu na rok 2010 bolo náročné, pretože išlo o prvý úplný rok operácií po európskych voľbách v roku 2009, a realizovalo sa v podmienkach pretrvávajúcich finančných problémov v Únii;

               2.

               konštatuje, že rozpočet Európskeho parlamentu (konečné rozpočtové prostriedky v sume 1 616 760 399 EUR v porovnaní s 1 529 970 930 EUR v roku 2009) predstavoval necelú jednu pätinu (19,99 %, pričom v roku 2009 to bolo 19,67 %, teda menej ako zvyčajný 20 % podiel) okruhu V (administratívne výdavky) všeobecného rozpočtu Európskej únie na rok 2010;

               3.

               berie na vedomie odpoveď sekretariátu Európskeho parlamentu v tom zmysle, že ročné náklady na sídlo Európskeho parlamentu v Štrasburgu v roku 2010 predstavovali presne 51 500 000 EUR, z čoho 33 500 000 EUR boli náklady na infraštruktúru a 18 000 000 EUR boli prevádzkové náklady 12 plenárnych schôdzí konaných každý mesiac; poukazuje na to, že tieto oficiálne údaje sú oveľa nižšie ako predtým predložené odhady, ktoré sa pohybovali od 169 000 000 EUR do 203 000 000 EUR; poznamenáva však, že v odhade rozpočtu na rok 2006 administratíva vypočítala ročné úspory v prípade jedného pracovného miesta na 204 miliónov EUR a v roku 2010 na 180 miliónov EUR, pričom nižší údaj zohľadňuje nadobudnutie budov v Štrasburgu a zlepšenia v oblasti informačných technológií, a pripomína, že Európsky parlament v rámci odhadov rozpočtu na rok 2013 hlasoval v pomere 429 hlasov za a 184 hlasov proti v prospech jediného sídla s cieľom znížiť náklady;

               4.

               konštatuje, že nadobudnutím platnosti Lisabonskej zmluvy sa rozšírili právomoci, činnosti a legislatívne pracovné zaťaženie Európskeho parlamentu, čo si vyžiadalo výrazné zmeny jeho organizácie a pracovných metód s cieľom ďalej rozvíjať prvotriednu legislatívnu činnosť, ako aj pokračovať v prípravách na rozšírenie Únie o Chorvátsko; okrem toho konštatuje, že v záujme reagovania na nové výzvy sa prijali opatrenia na zvýšenie efektívnosti nákladov prostredníctvom zvýšenej produktivity, presunov zamestnancov a zlepšených pracovných metód;

               5.

               konštatuje, že schválenie opravného rozpočtu (č. 1/2010 prijatého 19. mája 2010) vo výške 9 397 164 EUR bolo potrebné na financovanie dodatočných výdavkov, ktoré priamo vyplynuli z nadobudnutia platnosti Lisabonskej zmluvy; okrem toho konštatuje, že týmto opravným rozpočtom sa zvýšili najmä dve rozpočtové položky (položka 1200 Platy a príspevky a položka 4220/01 Asistentská výpomoc: miestni asistenti) s cieľom posilniť výpomoc poslancom pri vykonávaní ich rozšírených legislatívnych úloh; ľutuje však, že toto zvýšenie nebolo významným spôsobom obmedzené ďalekosiahlejšími úsporami;

               6.

               konštatuje, že v priebehu roku sa uskutočnila ďalšia modernizácia administratívy so silným zameraním na najdôležitejšie činnosti, reštrukturalizáciu útvarov, lepšie využívanie moderných technológií a intenzívnejšiu medziinštitucionálnu spoluprácu;

               7.

               zdôrazňuje, že rok 2010 bol prvým rokom, v ktorom sa v plnej miere uplatňoval nový štatút poslancov a asistentov (oba nadobudli účinnosť 14. júla 2009) a nadobudol účinnosť súbor zmien vo vykonávacích opatreniach k obom štatútom, ktoré navrhla dočasná hodnotiaca skupina, a že to predstavovalo významné dodatočné úlohy pre administratívu Európskeho parlamentu;

               8.

               konštatuje, že predsedníctvo prijalo 24. marca 2010 strednodobú stratégiu v oblasti IKT (a najmä systém riadenia vedomostí – Knowledge Management System – KMS, ktorý je jej súčasťou) a strednodobú politiku v oblasti nehnuteľností, ktoré majú obe významný finančný rozmer;

      Správa o rozpočtovom a finančnom hospodárení

               9.

               konštatuje, že v roku 2010 dosiahol Európsky parlament príjmy vo výške 243 094 204 EUR (141 250 059 EUR v roku 2009), ktoré zahŕňali 110 298 523 EUR v pripísaných príjmoch;

      Účtovná závierka Európskeho parlamentu

               10.

               berie na vedomie údaje, na základe ktorých bola zostavená účtovná závierka Európskeho parlamentu za rozpočtový rok 2010, a to:

                           (EUR)

                           a)   Disponibilné rozpočtové prostriedky

                           rozpočtové prostriedky na rok 2010:

                           1 616 760 399

                           neautomatické prenosy z rozpočtového roku 2009:

                           10 100 000

                           automatické prenosy z rozpočtového roku 2009:

                           180 265 823

                           rozpočtové prostriedky zodpovedajúce pripísaným príjmom za rok 2010:

                           110 298 523

                           prenosy zodpovedajúce pripísaným príjmom z roku 2009:

                           20 637 870

                           Spolu:

                           1 938 062 615

                           b)   Použitie rozpočtových prostriedkov v rozpočtovom roku 2010

                           záväzky:

                           1 772 219 308

                           uskutočnené platby:

                           1 506 555 191

                           automaticky prenesené rozpočtové prostriedky vrátane prostriedkov pochádzajúcich z pripísaných príjmov:

                           341 046 482

                           neautomaticky prenesené rozpočtové prostriedky:

                           9 240 000

                           zrušené rozpočtové prostriedky:

                           80 650 726

                           c)   Rozpočtové príjmy

                           prijaté v roku 2010:

                           243 094 204

                                       d)

                                       Celková súvaha k 31. decembru 2010

                           1 612 914 353

               11.

               konštatuje, že v roku 2010 bolo zaviazaných 96 % konečných rozpočtových prostriedkov (93 % v roku 2009), pričom miera zrušenia dosiahla 4 % (v roku 2009 to bolo 6,7 %), a podobne ako v predchádzajúcich rozpočtových rokoch sa dosiahla veľmi vysoká miera plnenia rozpočtu;

               12.

               konštatuje však významné prenosy do roku 2010 [190 365 823 EUR (10)], ktoré vo veľkej miere vyplynuli z osobitného charakteru volebného roku 2009, a vyzýva na lepšie plánovanie výdavkov, ktoré to zohľadní pri príprave budúcich európskych volieb;

               13.

               konštatuje, že táto celková vysoká úroveň plnenia je čiastočne spôsobená dvoma cielenými transfermi uskutočnenými pred koncom rozpočtového roka 2010 (9 240 000 EUR na kúpu Európskeho domu v Sofii a 10 923 000 na štyri významné projekty v oblasti IT); víta skutočnosť, že po druhýkrát sa medzi rokmi 2010 a 2011 neuskutočnili žiadne zberné presuny; naliehavo však vyzýva svoju administratívu, aby sa v budúcnosti zameriavala na cieľ lepšieho a jasnejšieho rozpočtového plánovania a disciplíny, a konštatuje, že uvedením výdavkov na budovy, IT alebo akýchkoľvek iných významných výdavkov v rozpočte by sa dosiahla úplná finančná transparentnosť; vyjadruje presvedčenie, že všetky významné výdavky by mali byť v plnej miere naplánované v ročnom rozpočte a nemali by vznikať v dôsledku potreby vyčerpať nevyužité prostriedky;

      Vyhlásenie generálneho tajomníka o vierohodnosti

               14.

               víta vyhlásenie generálneho tajomníka zo 16. júna 2011 vydané z jeho pozície hlavného povoľujúceho úradníka vymenovaného delegovaním, ktoré sa týka výročných správ o činnosti povoľujúcich úradníkov za rok 2010, v ktorom potvrdzuje, že má primeranú istotu, že rozpočet Európskeho parlamentu sa plnil v súlade so zásadami riadneho finančného hospodárenia a že stanovený rámec kontroly poskytuje požadované záruky, pokiaľ ide o zákonnosť a správnosť príslušných operácií;

      Výročná správa o uzatvorených zmluvách

               15.

               berie na vedomie, že ústredné služby na základe informácií poskytnutých povoľujúcimi útvarmi vypracovali pre rozpočtový orgán výročnú správu (11) o zmluvách uzatvorených v roku 2010, a konštatuje nasledujúce rozdelenie všetkých zmlúv uzatvorených v rokoch 2009 a 2010:

                           Typ zmluvy

                           2010

                           2009

                           Počet

                           Percentuálny podiel

                           Počet

                           Percentuálny podiel

                           Služby

                           143

                           67 %

                           157

                           62 %

                           Dodávky

                           40

                           19 %

                           56

                           22 %

                           Práce

                           27

                           12 %

                           34

                           14 %

                           Stavby

                           4

                           2 %

                           5

                           2 %

                           Spolu

                           214

                           100 %

                           252

                           100 %

                           Typ zmluvy

                           2010

                           2009

                           Hodnota
                           (v EUR)

                           Percentuálny podiel

                           Hodnota
                           (v EUR)

                           Percentuálny podiel

                           Služby

                           149 463 916

                           63 %

                           415 344 963

                           75 %

                           Dodávky

                           45 467 211

                           19 %

                           34 980 727

                           6 %

                           Práce

                           22 128 145

                           9 %

                           36 045 314

                           6 %

                           Stavby

                           22 269 303

                           9 %

                           70 394 138

                           13 %

                           Spolu

                           239 328 575

                           100 %

                           556 765 142

                           100 %

                     (Výročná správa o zmluvách, ktoré uzatvoril Európsky parlament, 2010, s. 5.)

               16.

               berie na vedomie nasledujúce rozdelenie zmlúv uzatvorených v rokoch 2010 a 2009 podľa uplatňovaného typu verejného obstarávania:

                           Typ verejného obstarávania

                           2010

                           2009

                           Počet

                           Percentuálny podiel

                           Počet

                           Percentuálny podiel

                           Otvorené

                           72

                           34 %

                           73

                           29 %

                           Užšia súťaž

                           5

                           2 %

                           13

                           5 %

                           Rokovacie konanie

                           137

                           64 %

                           166

                           66 %

                           Spolu

                           214

                           100 %

                           252

                           100 %

                           Typ verejného obstarávania

                           2010

                           2009

                           Hodnota (v EUR)

                           Percentuálny podiel

                           Hodnota (v EUR)

                           Percentuálny podiel

                           Otvorené

                           143 603 024

                           60 %

                           415 996 418

                           75 %

                           Užšia súťaž

                           2 129 576

                           1 %

                           9 458 434

                           2 %

                           Rokovacie konanie

                           93 595 975

                           39 %

                           131 310 290

                           23 %

                           Spolu

                           239 328 575

                           100 %

                           556 765 142

                           100 %

                     (Výročná správa o zmluvách, ktoré uzatvoril Európsky parlament, 2010, s. 6 – 7.)

      Mimoriadne rokovacie konania

               17.

               víta skutočnosť, že od roku 2010 všetky generálne riaditeľstvá v prílohe svojich výročných správ o činnosti poskytujú údaje o zmluvách uzatvorených v rámci mimoriadneho rokovacieho konania a odôvodňujú, prečo bolo použité toto konanie, a poskytujú ďalšie informácie požadované v odseku 50 uznesenia z 5. mája 2010 (12) o absolutóriu za plnenie všeobecného rozpočtu Európskej únie za rozpočtový rok 2008, oddiel I – Európsky parlament;

               18.

               považuje za pozitívum zmenu trendu v roku 2010 (v porovnaní s rokom 2009 a predchádzajúcimi rokmi) v počte mimoriadnych rokovacích konaní v prípade všetkých zákaziek s hodnotou vyššou ako 25 000 EUR (13), ako sa uvádza v tomto prehľade:

                           Generálne riaditeľstvo

                           2010

                           2009

                           Počet

                           % zo všetkých zmlúv GR

                           Počet

                           % zo všetkých zmlúv GR

                           DG PRES

                           5

                           50,00 %

                           14

                           53,85 %

                           DG IPOL

                           2

                           5,56 %

                           0

                           0,00 %

                           DG EXPO

                           0

                           0,00 %

                           1

                           50,00 %

                           DG COMM

                           8

                           14,81 %

                           29

                           42,03 %

                           DG PERS

                           0

                           0,00 %

                           1

                           16,67 %

                           DG INLO

                           24

                           30,00 %

                           37

                           38,14 %

                           DG INTE

                           3

                           27,27 %

                           3

                           21,43 %

                           DG TRAD

                           0

                           0,00 %

                           0

                           0,00 %

                           DG ITEC

                           7

                           53,85 %

                           4

                           36,36 %

                           DG FINS

                           0

                           0,00 %

                           0

                           0,00 %

                           Právna služba

                           0

                           0,00 %

                           0

                           0,00 %

                           Európsky parlament spolu

                           49

                           22,90 %

                           89

                           35,32 %

                     (Výročná správa o zmluvách, ktoré uzatvoril Európsky parlament, 2010, s. 11.)

               19.

               vyzýva generálne riaditeľstvá, u ktorých sa stále vyskytujú vysoké počty, najmä GR INLO, aby znížili počet/pomer takýchto postupov; nalieha na administratívu, aby pokračovala v prísnej kontrole týchto postupov, najmä vzhľadom na prípadné konflikty záujmov, a aby uplatňovala zosilnené a odradzujúce sankcie v prípade akýchkoľvek zistených nezrovnalostí; vyzýva generálneho tajomníka, aby každých šesť mesiacov podával Výboru pre kontrolu rozpočtu správu o dosiahnutom pokroku;

               20.

               víta skutočnosť, že GR PRES zriadilo v rámci Oddelenia pre plánovanie, riadenie rozpočtu a zmluvy sekciu pre verejné obstarávanie, pretože sa tým zvýši transparentnosť postupov verejného obstarávania;

      Výročná správa Dvora audítorov za rok 2010

      Všeobecné zistenia

               21.

               víta skutočnosť, že auditom Dvora audítorov sa zistilo, že v platbách ako celku sa nevyskytujú významné chyby, a že Dvor audítorov nezistil žiadne vážne nedostatky v hodnotení súladu systémov dohľadu a kontroly s nariadením o rozpočtových pravidlách;

      Riadenie programu dotácie pre skupiny návštevníkov

               22.

               berie na vedomie zistenia Dvora audítorov, že postupy zavedené v roku 2010, ktoré si nevyžadovali doklad o skutočných cestovných nákladoch a ktoré zahŕňali platby v hotovosti pre vedúcich skupín, predstavovali riziko preplatkov a obmedzili možnosť uplatnenia vnútorných kontrol na takéto platby, a berie na vedomie prijatie nedávnych zmien tohto systému; poukazuje však na to, že poslanci majú stále možnosť požadovať pre skupiny návštevníkov platby v hotovosti; žiada generálneho tajomníka, aby požiadal Dvor audítorov o stanovisko k zmeneným a doplneným predpisom;

      Prijímanie zmluvných zamestnancov

               23.

               so sklamaním berie na vedomie zistenie Dvora audítorov, že v štyroch z piatich, t. j. v celých 80 % kontrolovaných prípadov boli dokumenty týkajúce sa hodnotenia prihlášok, uskutočňovania pohovorov a prijímania rozhodnutí o výbere zmluvných zamestnancov neúplné, a to bez toho, aby to malo pre zúčastnených pracovníkov akékoľvek dôsledky, čo znamená, že nemajú motiváciu na zlepšenie situácie; súhlasí s odporúčaním Dvora audítorov, že by sa odteraz mala zabezpečiť úplná dokumentácia na účely vnútornej kontroly;

      Verejné obstarávanie

               24.

               vyjadruje poľutovanie nad skutočnosťou, že Dvor audítorov našiel chyby, nezrovnalosti a ďalšie nedostatky v postupoch verejného obstarávania Európskeho parlamentu, ktoré kontroloval; zdôrazňuje, že nedávno boli prijaté opatrenia na zlepšenie týchto postupov, a nabáda svoju administratívu, aby uskutočnila ďalšie zlepšenia v tejto oblasti činnosti; víta vývoj nástroja v oblasti IT s názvom Webcontracts zavedeného v roku 2010, ktorý umožňuje uskutočňovať prácu súvisiacu so zmluvami on-line;

               25.

               vyzýva predsedníctvo, aby prehodnotilo všetky kontrolné mechanizmy verejného obstarávania s cieľom zaistiť čo najvýhodnejšie ceny za ponúkané služby a tovar;

      Organizácia a fungovanie politických skupín

               26.

               berie na vedomie zistenie Dvora audítorov súvisiace s prenosom nevyužitých rozpočtových prostriedkov politickými skupinami a rozdelením európskych volebných rokov na dve polovice na účely výpočtu povolených prenosov; domnieva sa, že s cieľom predchádzať akýmkoľvek budúcim opakovaniam ťažkostí, ktoré vznikli na začiatku roku 2010, by sa mal na výpočet prenosov pre politické skupiny, ktoré neprestanú po voľbách fungovať, v budúcnosti použiť celý volebný rok;

               27.

               poznamenáva, že podľa vyhlásení sa odpovede na písomné otázky verejnosti poskytujú vo všeobecnosti do dvoch týždňov, avšak zatiaľ nebol zavedený žiaden systém, na základe ktorého by sa v rovnakom čase odpovedalo aj na otázky poslancov predsedovi alebo generálnemu tajomníkovi;

      Opatrenia prijaté generálnym tajomníkom v nadväznosti na uznesenie o absolutóriu za rok 2009

               28.

               s uspokojením berie na vedomie promptnosť a rozsah písomných odpovedí v súvislosti s uznesením o absolutóriu za rok 2009 poskytnutých Výboru pre kontrolu rozpočtu 6. októbra 2011 a kvalitu výmeny názorov medzi generálnym tajomníkom a Výborom pre kontrolu rozpočtu v nadväznosti na postup udeľovania absolutória za rok 2009 z 11. októbra 2011;

               29.

               víta rôzne odpovede na viaceré požiadavky predložené v uvedenom uznesení a očakáva dokončenie nadväzných opatrení k týmto požiadavkám vyjadreným v uvedenom uznesení:

                           i)

                           vypracovať komplexné hodnotenie zahŕňajúce zmeny v štruktúre zamestnancov, ako aj vývoj výdavkov vo všetkých útvaroch, ktorých sa týka uplatňovanie oboch nových štatútov (poslancov a asistentov) a postúpiť ho príslušným výborom Európskeho parlamentu spolu s akčným plánom a hodnotením ich priamych i nepriamych finančných vplyvov na rozpočet Európskeho parlamentu v nasledujúcich piatich rokoch vrátane prostriedkov, ktoré treba vyčleniť na prípadné ďalšie kancelárske priestory, sťahovanie a náklady na renovácie/úpravy (odsek 7);

                           ii)

                           poskytnúť v nasledujúcej správe o činnosti informácie o nákladoch externalizácie výpočtových stredísk v porovnaní s predchádzajúcimi nákladmi (odsek 37);

                           iii)

                           prijať formálne rozhodnutie o zrušení Ceny za žurnalistiku (odsek 93);

                           iv)

                           podať správu o celkovej sume úspor vrátane úspor, ktoré sa dosiahli v dôsledku ďalšej racionalizácie služobných ciest medzi tromi pracoviskami Európskeho parlamentu (odsek 102);

                           v)

                           navrhnúť prísne pravidlá platné pre všetkých poslancov s cieľom zabezpečiť, aby príspevky na všeobecné výdavky boli transparentné vo všetkých prípadoch a vynaložené na stanovené účely;

               30.

               žiada generálneho tajomníka, aby najneskôr do 31. októbra 2012 predložil príslušnému výboru Európskeho parlamentu správu o prijatých opatreniach alebo opatreniach, ktoré sa majú prijať;

      Výročná správa vnútorného audítora

               31.

               víta skutočnosť, že spoločnosť externých hodnotiteľov osvedčila, že Oddelenie interného auditu dosahuje najvyššiu úroveň súladu s medzinárodnými štandardmi pre profesionálne vykonávanie vnútorného auditu;

               32.

               berie na vedomie, že na schôdzi príslušného výboru, ktorá sa konala 24. januára 2012, vnútorný audítor predložil svoju výročnú správu podpísanú 15. júla 2011 a vysvetlil, že v roku 2010 vykonal tieto kontrolné činnosti týkajúce sa administratívy Európskeho parlamentu:

                           —

                           následná kontrola v nadväznosti na audit individuálnych nárokov zamestnancov,

                           —

                           audit skupín návštevníkov,

                           —

                           následná kontrola v nadväznosti na audit výdavkov na služobné cesty zamestnancov,

                           —

                           následná kontrola v nadväznosti na preskúmanie vnútorných kontrol dlhodobých zmlúv,

                           —

                           následná kontrola v nadväznosti na preskúmanie správy IT – plánovanie a organizácia,

                           —

                           audit zavedenia výplatných pások,

                           —

                           audit postupu verejného obstarávania a plnenia zmlúv v rámci GR ITEC,

                           —

                           následná kontrola v nadväznosti na audit príspevku na asistentskú výpomoc;

               33.

               berie na vedomie stanoviská vnútorného audítora a súhlasí s nimi, pokiaľ ide o potrebu:

                           —

                           čo najskôr dokončiť všetky zostávajúce opatrenia, najmä tie, ktoré sú veľmi dôležité, s cieľom zlepšiť riadiace postupy GR pre personál, kontrolné prostredie a kontrolné činnosti v oblasti individuálnych nárokov zamestnancov a dokončiť štyri zostávajúce opatrenia v oblasti výdavkov na služobné cesty zamestnancov určené v správe o vnútornom audite 10/04 zo 6. mája 2011 o opatreniach nadväzujúcich na pôvodný audit z roku 2008,

                           —

                           zmeniť finančné ustanovenia vnútorných predpisov pre prijímanie skupín návštevníkov s cieľom dosiahnuť, aby financovanie viac zodpovedalo nákladom, ktoré návštevníkom skutočne vznikajú,

                           —

                           dokončiť 20 zostávajúcich opatrení v oblasti správy IT;

      Charakter a účel správ o vnútornom audite

               34.

               odkazuje na svoje pripomienky k správam o vnútornom audite, ktoré boli súčasťou predchádzajúcich uznesení o absolutóriu; uznáva, že správy o vnútornom audite slúžia ako nástroje na zlepšovanie systémov a výkonnosti a môžu byť správne interpretované len vtedy, ak sa na základe ich odporúčaní dokončia zmeny a dosiahnu výsledky; zdôrazňuje však, že prebiehajúce preskúmanie nariadenia o rozpočtových pravidlách sa zaoberá otázkou dostupnosti týchto správ na požiadanie, pričom zohľadňuje rozhodnutie Súdneho dvora Európskej únie v tejto veci;

      RIADENIE ADMINISTRATÍVY EURÓPSKEHO PARLAMENTU

      Správy generálnych riaditeľov o činnosti

               35.

               s uspokojením poznamenáva, že všetci generálni riaditelia mohli vydať bezvýhradné vyhlásenie o vierohodnosti týkajúce sa plnenia rozpočtu zo strany svojich útvarov za rok 2010; uvedomuje si, že správy o činnosti predstavujú interný nástroj riadenia, ktorého hlavným účelom je umožniť generálnemu tajomníkovi vytvoriť si jasný prehľad o fungovaní administratívy, a najmä o akýchkoľvek nedostatkoch;

      Manažér rizík

               36.

               s uspokojením konštatuje, že manažér rizík bol vymenovaný do funkcie 1. júna 2010 a je podriadený priamo generálnemu tajomníkovi; víta skutočnosť, že 16. decembra 2011 bol zverejnený manuál pre riadenie rizík, a opakuje svoju žiadosť, aby bola príslušnému výboru Európskeho parlamentu predložená výročná správa o činnosti manažéra rizík za rok 2010 a aby bol priebežne informovaný o implementácii novej politiky Európskeho parlamentu v oblasti riadenia rizík;

               37.

               žiada, aby bol jeho príslušný výbor najneskôr do konca septembra 2012 informovaný o prístupe a opatreniach prijatých s cieľom určiť a spravovať citlivé pracovné miesta;

      GR pre Predsedníctvo (GR PRES)

      Bezpečnosť

               38.

               berie na vedomie mierne zníženie rozpočtu určeného na bezpečnosť zo 45 980 000 EUR na 45 590 000 EUR medzi rokmi 2009 a 2010; víta pokračujúci trend znižovania výdavkov v rozpočte na rok 2011 (konečné rozpočtové prostriedky v sume 42 830 000 EUR) v porovnaní s rokom 2010 a skutočnosť, že predsedníctvo prijalo v júli 2011 koncept globálnej bezpečnosti, ktorý zaisťuje modernejšie a efektívnejšie zabezpečenie Európskeho parlamentu;

               39.

               opakuje svoju žiadosť, aby generálny tajomník zaviedol pre poslancov povinnosť, aby sa pri vstupe do priestorov Európskeho parlamentu a pri odchode z nich preukazovali svojim identifikačným preukazom; navrhuje, aby preukazy poslancov podliehali aj elektronickej kontrole;

               40.

               trvá na tom, že posilnenie bezpečnosti budov Európskeho parlamentu a ich bezprostredného okolia musí byť najvyššou prioritou; žiada, aby sa v tejto súvislosti zlepšila bezpečnosť na parkoviskách a aby sa kontroloval prístup do častí budov, v ktorých sa nachádzajú kancelárie poslancov v Európskom parlamente;

               41.

               zdôrazňuje skutočnosť, že ku krádežiam došlo v kanceláriách poslancov v čase, keď boli zamknuté, čo poukazuje na nízku úroveň bezpečnosti kancelárií; vyzýva generálneho tajomníka, aby naliehavo prijal opatrenia na zlepšenie súčasnej situácie;

               42.

               vyjadruje znepokojenie nad nízkou úrovňou bezpečnosti v parkovacích priestoroch Európskeho parlamentu; poznamenáva, že v parkovacích priestoroch v Bruseli bolo zámerne poškodených niekoľko vozidiel; vyzýva predsedníctvo, aby prijalo náležité opatrenia na zlepšenie tejto situácie;

               43.

               znovu opakuje svoju žiadosť, aby generálny tajomník do 30. júna 2012 predložil návrhy účinnejšieho a bezpečnejšieho systému podpisovania, ktorý by zabraňoval podvodom (vrátane zváženia otváracích hodín pre podpisovanie), a najmä možného budúceho systému elektronického podpisovania pre poslancov slúžiaceho na podpisovanie dokumentov (ako sú pozmeňujúce a doplňujúce návrhy) a zaznamenávanie prítomnosti poslancov prostredníctvom digitálnu podpisu, hoci si je vedomý toho, že od tohto kroku sa očakáva iba minimálny vplyv z hľadiska nákladov alebo úspor;

               44.

               s uspokojením berie na vedomie, že na základe rozhodnutia predsedníctva z 5. júla 2010 sa v súčasnosti dokončuje internalizácia akreditačných služieb; očakáva, že nový akreditačný systém poskytne kvalitnejšie a efektívnejšie služby; domnieva sa, že bezpečnosť Európskeho parlamentu sa musí naďalej zlepšovať a modernizovať, a teda náležite profesionalizovať, a to najmä prostredníctvom osobitných postupov výberu a prijímania zamestnancov a potrebnej odbornej prípravy na pracovisku, ďalšej odbornej prípravy a obnovovania kvalifikácie; so záujmom očakáva rozvoj novej globálnej koncepcie bezpečnosti, najmä rozdelenie na zóny, ktorá prinesie podstatné zlepšenie, a to prinajmenšom pokiaľ ide o bezpečnostné problémy týkajúce sa kancelárií poslancov;

      Reštrukturalizácia

               45.

               konštatuje, že v roku 2010 došlo v rámci GR PRES k významnej reštrukturalizácii; víta centralizáciu finančných funkcií, plánovania a riadenia verejného obstarávania a bezpečnosti v rámci Riaditeľstva pre zdroje zriadeného v marci 2010;

      GR pre vnútorné politiky (GR IPOL) a GR pre vonkajšie politiky (GR EXPO)

               46.

               pripomína politický význam delegácií pre činnosť Európskeho parlamentu v rámci Únie aj mimo nej; poukazuje však na zjavný rozdiel medzi nákladmi na poslanca a deň (od 1 400 EUR do 5 300 EUR) v rôznych delegáciách, najmä v delegáciách mimo Únie; vyzýva predsedníctvo, aby v spolupráci so všetkými príslušnými GR vypracovalo zásady pre úspornejšiu a jednotnejšiu štruktúru nákladov na návštevy delegácií, najmä s ohľadom na ich politický význam a trvanie, a pre optimálny pomer poslancov k zamestnancom; žiada vytvorenie IT systému na konsolidáciu rozpočtu, ktorý bude poskytovať podrobné informácie o rozpočte každej delegácie a zlepší riadenie výdavkov; žiada, aby sa v budúcnosti pri cestách delegácií predkladal podrobný výkaz nákladov v prípade všetkých účastníkov;

      GR pre komunikáciu (GR COMM)

               47.

               vyjadruje znepokojenie nad skutočnosťou, že s výnimkou nákladov na legislatívny prehľad nie je rozpočtový riadok 3242 (Publikovanie, informovanie verejnosti a účasť na verejných podujatiach) dostatočne transparentný; a domnieva sa, že najmä výdavky v podpoložke 3242/01 je potrebné podrobne rozlíšiť s cieľom zvýšiť transparentnosť v budúcich účtovných rokoch;

      Návštevnícke centrum (Parlamentárium)

               48.

               berie na vedomie, že v porovnaní s nedostatočným čerpaním v roku 2009 došlo k značnému zvýšeniu prijatých záväzkov v položke 3243 Návštevnícke centrum (+ 227 %), ktorých celková výška dosiahla sumu 12 725 985 EUR; upozorňuje na vážny problém s bezpečnosťou zavesených stropov, kvôli ktorému sa oneskorila realizácia projektu v roku 2010 a administratíva musela zrušiť sumu 1 000 000 EUR, ktorá potom bola automaticky prenesená z roku 2009 do roku 2010; poznamenáva, že celková výška nákladov sa odhaduje na 20 530 000 EUR, čo je v porovnaní s rokom 2007 zvýšenie o 15,3 %; žiada o záruky, že pri ďalších mnohomiliónových projektoch nedôjde k podobným zvýšeniam;

               49.

               víta, že návštevnícke centrum bolo otvorené 14. októbra 2011 (pôvodne sa tak malo stať pri príležitosti európskych volieb v roku 2009); vyjadruje však poľutovanie nad značným oneskorením a prekročením nákladov na tento projekt; žiada, aby v prípade Návštevníckeho centra bolo po uplynutí 12 mesiacov jeho činnosti vypracované hodnotenie s cieľom posúdiť reakcie verejnosti, jeho silné a slabé stránky a náklady a prínosy, aby sa zabezpečilo účinné vynaloženie prostriedkov;

      Dom európskej histórie

               50.

               konštatuje, že 5. júla 2010 predsedníctvo prijalo aktualizovanú komunikačnú stratégiu Európskeho parlamentu, do ktorej bol začlenený projekt Domu európskej histórie, a že v septembri 2010 tento projekt preskúmala medzinárodná komisia; konštatuje, že na tento projekt neboli využité prostriedky z rozpočtovej kapitoly 106 Rezerva na pripravované prioritné projekty, pretože všetky rozpočtové prostriedky tejto kapitoly (5 000 000 EUR) boli presunuté do článku 210 Výpočtová technika a telekomunikácie; trvá na tom, aby sa poskytli údaje o celkových finančných nákladoch spojených s projektom, najmä vzhľadom na komplikácie, ktoré súvisia s riekou Maalbeek, ktorá tečie popod základy budovy; pripomína svoje očakávanie, že plánované náklady uvedené v pláne činnosti budú prísne dodržané;

               51.

               vyjadruje poľutovanie nad tým, že rozhodnutia prijaté predsedníctvom a ďalšími orgánmi v súvislosti s Domom európskej histórie sa nezakladali na úplných „odhadovaných“ konečných nákladoch spojených s dosiahnutím plne funkčného projektu; odporúča predsedníctvu a kvestorom, aby v budúcnosti neschválili žiaden projekt ani iniciatívu, pri ktorých nebol predložený celkový finančný odhad priamych či nepriamych nákladov;

      Skupiny návštevníkov

               52.

               uznáva význam programu návštev pre zlepšovanie informovanosti o Európskom parlamente a jeho legislatívnej činnosti; berie na vedomie nedávne zmeny vykonané v systéme platieb pre skupiny návštevníkov, ktorý bol zavedený od roku 2010, a žiada, aby bol tento nový systém platieb a režim preplácania nákladov vyhodnotený s cieľom získať informácie o vývoji nákladov a o tom, do akej miery platby odrážajú skutočné náklady skupín; navrhuje, aby sa touto otázkou zaoberal Dvor audítorov, a očakáva pripomienky vnútorného audítora k uplatňovaniu nového systému;

               53.

               naliehavo vyzýva administratívu Európskeho parlamentu, aby Európsky parlament informovala o všeobecných skúsenostiach s pozmenenými pravidlami upravujúcimi veľkosť oficiálnych skupín návštevníkov, a najmä o ich vplyve na organizáciu a využívanie kapacít;

               54.

               vzhľadom na zjavné bezpečnostné dôvody a so zreteľom na dobré meno Európskeho parlamentu vyjadruje znepokojenie nad tým, že Európsky parlament vypláca vedúcim skupín návštevníkov vysoké sumy v hotovosti;

      Web TV

               55.

               vyjadruje poľutovanie nad skutočnosťou, že projekt EuroparlTV nemožno považovať za úspešný vzhľadom na veľmi malý počet jeho priamych individuálnych používateľov (14) (okrem divákov prostredníctvom partnerských dohôd s regionálnymi televíziami), a to napriek značným finančným prostriedkom, ktoré sa naň vynaložili v roku 2010 vo výške približne 9 000 000 EUR (položka 3246); víta úsilie o zníženie tohto rozpočtu o 14 % (na 8 000 000 EUR) v roku 2011 a v nasledujúcich rokoch; s poľutovaním však konštatuje, že ďalšie dotácie nemôžu byť odôvodnené, a vyzýva generálneho tajomníka, aby príslušnému výboru predložil návrhy na ukončenie vysielania;

      Ceny

               56.

               konštatuje, že náklady na Cenu LUX v roku 2010 predstavovali 380 666,18 EUR; je znepokojený tým, že v roku 2011 vzrástli náklady na toto podujatie na 573 722,08 EUR (t. j. o viac ako 50 %), a očakáva, že počnúc rokom 2012 sa tento trend prudko zvráti; konkrétne žiada, aby boli v záujme zníženia nákladov obmedzené tieto aktivity:

                           —

                           nákladná interná propagácia v budovách Európskeho parlamentu,

                           —

                           propagačná činnosť na medzinárodných filmových festivaloch,

                           —

                           vysoké výdavky spojené s usporadúvaním tzv. mini-LUX podujatí v členských štátoch;

               57.

               berie na vedomie výdavky na udeľovanie ocenení v období rokov 2009 – 2011:

                           (EUR)

                           2009

                           2010

                           2011

                           Cena za žurnalistiku

                           105 000

                           118 059

                           154 205

                           Sacharovova cena

                           300 000

                           654 542

                           652 348

                           Cena Karola Veľkého pre mládež

                           24 000

                           34 000

                           35 000

                           Cena LUX

                           320 000

                           380 666

                           73 722

                           Spolu:

                           749 000

                           1 187 267

                           1 415 275

               58.

               domnieva sa, že v rámci nárastu výdavkov na ocenenia o 89 % medzi rokmi 2009 a 2011 sa použili prostriedky, ktoré mohli byť lepšie využité inde; žiada, aby budúce výdavky na ocenenia boli znížené na úroveň z roku 2009;

               59.

               konštatuje, že náklady spojené s udeľovaním Ceny za žurnalistiku v roku 2010 predstavovali 118 059 EUR, čo v porovnaní s rokom 2009 predstavuje zvýšenie o 18 %; je znepokojený tým, že v roku 2011 vzrástli náklady na toto podujatie o viac ako štvrtinu, a vzhľadom na skutočnosť, že udeľovanie tejto ceny bolo ukončené, žiada, aby pred začatím akejkoľvek iniciatívy týkajúcej sa tejto oblasti vzťahov s tlačou alebo akejkoľvek inej oblasti bola vypracovaná podrobná analýza nákladov a prínosov;

               60.

               nepovažuje udeľovanie cien za ústrednú činnosť Európskeho parlamentu a žiada, aby pred začatím akejkoľvek iniciatívy na udeľovanie nových cien bola vykonaná analýza nákladov a prínosov a zohľadnila sa tak neustále sa zhoršujúca finančná a hospodársku situácia vo všetkých členských štátoch;

      Informačné kancelárie/Domy Európy

               61.

               berie na vedomie, že v roku 2010 bolo v rámci GR vytvorené Riaditeľstvo pre zdroje, medzi ktorého úlohy patrí okrem iného centrálna koordinácia verejného obstarávania, takže decentralizované informačné kancelárie už budú menej zasiahnuté presúvaním kľúčových pracovníkov z citlivých pracovných miest;

               62.

               berie na vedomie, že výdavky na 978 služobných ciest z 32 informačných kancelárií Európskeho parlamentu do Bruselu a Štrasburgu predstavovali celkovo 944 330 EUR, pričom služobná cesta do Bruselu vyšla v priemere na 701 EUR a do Štrasburgu na 1 064 EUR; konštatuje, že priemerné náklady na služobnú cestu z Luxemburgu do Bruselu dosahujú 250 EUR a z Luxemburgu do Štrasburgu 630 EUR; žiada, aby mu boli aj v budúcnosti predkladané aj informácie o priemerných nákladoch na služobnú cestu (strana 68 odpovedí na dotazník);

      Kancelária pre kontakty vo Washingtone

               63.

               berie na vedomie, že v apríli 2010 bola vo Washingtone otvorená kancelária Európkeho parlamentu pre kontakty a že v októbri 2010 bol zavedený systém služobných ciest pre štyroch úradníkov na dobu jedného roka; konštatuje, že hoci si zriadenie washingtonskej kancelárie nevyžiadalo vytvorenie nových pracovných miest, nevyhnutne vznikli iné náklady; želá si byť informovaný o výške týchto nákladov v rokoch 2011 a 2012; žiada, aby bola predsedníctvu a v kópii aj príslušným výborom predložená revízia jej štruktúry, činností a nákladov;

      GR pre personál (GR PERS)

               64.

               víta skutočnosť, že GR dokázalo zvýšiť svoju výkonnosť tým, že niektoré funkcie (napr. správu jaslí) zadalo externým subjektom a že pri spracovaní osobných spisov využívalo informačné technológie vo zvýšenej miere; víta zavedenie informačno-technologickej aplikácie Streamline;

               65.

               berie na vedomie vplyv rozhodnutia Rady z decembra 2009 o ročnej valorizácii platov iba o 1,85 % namiesto 3,7 %, ktoré oznámila a navrhla Komisia, v dôsledku čoho v položke 1200 Platy a príspevky zostali nevyčerpané viazané prostriedky (o niečo menej ako 6 000 000 EUR, t. j. 1,4 %);

               66.

               berie na vedomie rozhodnutie, že v pláne pracovných miest Európskeho parlamentu bolo stanovených 6 285 pracovných miest: 5 348 miest (t. j. 85,1 %) v rámci generálneho sekretariátu a 937 (t. j. 14,9 %) v rámci politických skupín, čo v roku 2010 predstavovalo nárast o 3,35 % v porovnaní s rokom 2009 (nárast o 204 pracovných miest) hlavne v dôsledku rozšírených právomocí, ktoré Európsky parlament nadobudol Lisabonskou zmluvou, ktorá nadobudla platnosť 1. decembra 2009;

               67.

               berie na vedomie zmeny v štruktúre generálneho sekretariátu, ktoré schválilo predsedníctvo v roku 2009 a ktoré nadobudli účinnosť na začiatku roka 2010 v rámci príprav na nové volebné obdobie; konštatuje, že v dôsledku týchto zmien došlo k reorganizácii najmä GR PRES, GR PERS a GR INLO a tiež k vytvoreniu riaditeľstva pre zdroje v rámci GR PRES, GR IPOL, GR EXPO a GR COMM, t. j. v štyroch generálnych riaditeľstvách, ktoré majú predovšetkým politickú náplň práce;

               68.

               berie na vedomie, že k 31. decembru 2010 tvorili väčšinu zamestnancov sekretariátu (58,4 %) a vo funkčných skupinách AD (51,7 %) ženy; víta skutočnosť, že sa v roku 2010 zvýšil podiel žien vo vysokých a stredných riadiacich funkciách – na miestach generálnych riaditeľov na 36,4 %, t. j. štyri miesta z jedenástich, a na postoch vedúcich oddelení na 26,2 %;

               69.

               poukazuje na problémy s náborom úradníkov alebo iných zamestnancov z určitých členských štátov, napr. Nemecka, Spojeného kráľovstva, Rakúska alebo Holandska, ktorých zastúpenie medzi zamestnancami generálneho sekretariátu je oveľa nižšie ako demografická váha danej krajiny v Únii (15), a konštatuje, že pomerne vysoký počet zamestnancov pochádza z Belgicka (13,6 %) alebo Luxemburska (2,3 %) z dôvodu polohy pracovných miest Európskeho parlamentu; žiada predsedníctvo, aby preskúmalo postupy a požiadavky na prijímanie pracovníkov s cieľom zistiť, akou mierou sa môžu podieľať na problémoch so získavaním pracovníkov;

      Služobné cesty do troch pracovných miest/náklady na služobné cesty

               70.

               konštatuje, že v roku 2010 sa uskutočnilo 33 200 služobných ciest, ktoré celkovo predstavujú 98 629 dní služobných ciest, z ktorých väčšina zahŕňala cesty medzi tromi pracoviskami Európskeho parlamentu; zdôrazňuje, že je potrebné obmedziť zbytočné cesty medzi pracovnými miestami a náklady, ktoré s nimi súvisia, pomocou systematických a dokladmi podložených odôvodnení a lepšej kontroly; žiada generálneho tajomníka, aby v rámci postupu udelenia absolutória informoval o všetkých úsporách dosiahnutých ďalšou racionalizáciou a o ďalších prijatých alebo pripravovaných opatreniach vedúcich k obmedzeniu počtu služobných ciest; ďalej zastáva názor, že v Štrasburgu by sa v zásade nemali konať žiadne schôdze výborov s výnimkou tých výborov, ktorých pracovný program priamo súvisí so správami alebo rozpravami zaradenými do programu rokovania schôdze, ktorá sa koná v danom týždni; vyzýva Dvor audítorov, aby ďalej analyzoval existujúce postupy pre služobné cesty a predložil odporúčania na ich zefektívnenie; osobitne žiada generálneho tajomníka, aby preskúmal pracovné miesta mimo Bruselu, najmä v prípade zamestnancov, ktorí mávajú pravidelné služobné cesty do Bruselu, a určil, či je potrebné tieto miesta preložiť; navrhuje, aby bola prípadne prehodnotená dohoda s luxemburskými orgánmi, ktorá pevne stanovuje počet zamestnancov Európskeho parlamentu v Luxemburgu bez ohľadu na meniace sa potreby Európskeho parlamentu;

      Štatút poslancov a štatút asistentov

               71.

               s uspokojením konštatuje, že prechod na nový systém zamestnávania bol z rozpočtového hľadiska všeobecne neutrálny, pričom asi 15 zamestnancov spravuje zamestnávanie približne 1 400 asistentov, a očakáva, že mu bude postúpená kópia správy o uplatňovaní tohto nového systému zamestnávania a jeho celkových priamych a nepriamych nákladov vrátane dávok v nezamestnanosti vyplácaných Komisiou;

               72.

               konštatuje, že v súvislosti so zistením Dvora audítorov týkajúcim sa nedostatkov v dokumentácii a sledovateľnosti nákladov na služobné cesty asistentov uskutočnené súkromnými vozidlami zatiaľ nedošlo k náprave; naliehavo vyzýva administratívu Európskeho parlamentu, aby čo najskôr našla transparentné a sledovateľné riešenie v tejto veci;

      GR pre infraštruktúru a logistiku (GR INLO)

      Politika v oblasti budov/nehnuteľností

               73.

               berie na vedomie, že 24. marca 2010 predsedníctvo schválilo strednodobú a dlhodobú politiku v oblasti nehnuteľností (stratégia v oblasti budov), ktorej hlavné parametre sú tieto:

                           i)

                           uprednostňovanie kúpy pred prenájmom v súlade s odporúčaniami Dvora audítorov;

                           ii)

                           rýchla úhrada nákladov súvisiacich s nehnuteľnosťami (t. j. čo najrýchlejšie splatenie pôžičiek);

                           iii)

                           čo najbližšia poloha budov v troch pracovných miestach;

                           iv)

                           osobitný dôraz na údržbu a renováciu budov;

                           v)

                           čo najlepšie začlenenie budov Európskeho parlamentu do mestského prostredia;

                           vi)

                           čo najlepšie sprístupnenie budov Európskeho parlamentu osobám so zdravotným postihnutím a uplatňovanie najprísnejších bezpečnostných a zdravotných noriem a štandardov pre dobré pracovné podmienky zamestnancov;

                           vii)

                           zníženie nepriaznivého vplyvu Európskeho parlamentu na životné prostredie na minimum;

               74.

               konštatuje, že Európska rada síce oprávnene žiada Európsky parlament o úsporné opatrenia, no zároveň mu znemožňuje dosiahnuť značné úspory, ktoré by sa dosiahli zrušením jeho zasadnutí v Štrasburgu;

               75.

               konštatuje, že náklady na údržbu, zabezpečenie, prevádzku a upratovanie budov vo všetkých troch pracovných miestach vzrástli, a to z celkových 33 700 000 EUR v roku 2009 na 38 700 000 EUR v roku 2010, a že podľa odhadov dôjde v rokoch 2011 až 2013 k ich ďalšiemu zvýšeniu, s výnimkou mierneho zníženia v Luxemburgu, s ktorým sa počíta v roku 2013; ďalej konštatuje, že v rovnakom období neustále rástli, aj keď nie tak dramaticky, účty za spotrebu energie a verejných služieb;

               76.

               konštatuje, že v roku 2010 sa výrazne znížili splátky nájomného (5 700 000 EUR v porovnaní s 58 600 000 EUR v roku 2008, čo bola najvyššia suma za posledné roky) a znížili extrémne výkyvy nákladov na nájomné (25 300 000 EUR v roku 2010 v porovnaní s najvyššou sumou 31 200 000 EUR v roku 2006 a najnižšou sumou 19 900 000 EUR v roku 2007), a takisto konštatuje, že na budovy boli v jednotlivých rokoch vynaložené rozdielne sumy – v roku 2006 to bola najvyššia suma 165 900 000 EUR, v roku 2009 neboli výdavky žiadne a v roku 2010 táto suma predstavovala 20 200 000 EUR;

               77.

               s uspokojením konštatuje, že odhady, ktoré boli vypracované na základe odpovedí na dotazník k absolutóriu, naznačujú, že ak by si Európsky parlament všetky svoje budovy prenajímal, bol by musel vo svojom rozpočte na rok 2010 vyčleniť zdroje na pokrytie dodatočných nákladov vo výške 163 000 000 EUR, čo zodpovedá 10 % jeho celkového rozpočtu; podporuje preto túto politiku uprednostňovanie kúpy pred prenájmom, ktorú Dvor audítorov dôrazne odporúča už niekoľko rokov, naposledy vo svojej osobitnej správe č. 2/2007 o výdavkoch na nehnuteľnosti;

               78.

               berie na vedomie, že náklady na odstránenie azbestu v troch štrasburských budovách v roku 2010 predstavovali sumu 2 464 701 EUR a že boli z prevažnej časti uhradené mestom Štrasburg, ktoré prispelo sumou 2 015 000 EUR;

               79.

               berie na vedomie, že 27. januára 2010 vyplatil belgický štát Európskemu parlamentu sumu vo výške 85 987 000 EUR ako úhradu ceny pozemku, ktorý tvorí areál budov Willy Brandt a József Antall, a nákladov na zastrešenie železničnej stanice Brusel-Luxembourg; upozorňuje na skutočnosť, že táto suma bola v súlade s nariadením o rozpočtových pravidlách zaúčtovaná ako pripísané príjmy a použitá na financovanie projektov týkajúcich sa nehnuteľností;

               80.

               berie na vedomie, že v roku 2010 bola v Bruseli zakúpená budova REMARD (11 000 000 EUR), ako aj rozhodnutie o kúpe Európskeho domu v Sofii (9 240 000 EUR); vyjadruje poľutovanie nad tým, že kvôli obmedzenému trhu sú náklady na údržbu, renováciu a kúpu zbytočne vysoké a je ťažké zachovať dôverný charakter rokovaní; domnieva sa, že požiadavka navrhnutá v revidovanom nariadení o rozpočtových pravidlách, aby inštitúcie s niekoľkoročným predstihom zverejnili svoje plány v oblasti nehnuteľností, by zjavne zvýšila náklady inštitúcií a daňových poplatníkov;

               81.

               konštatuje, že povolenie priameho financovania budov podľa revidovaného nariadenia o rozpočtových pravidlách by malo pozitívny účinok, pretože Európsky parlament by mohol využívať pôžičky bez toho, aby musel získať súhlas tretích strán, čím by sa súčasne znížili náklady a zvýšila transparentnosť; zdôrazňuje, že tento postup už bol zvolený v prípade financovania budovy KAD v Luxemburgu a že na tieto účely bolo nadviazané partnerstvo s Európskou investičnou bankou, ktorá poskytla 50 % finančných prostriedkov;

               82.

               v tejto súvislosti požaduje, aby bol v súvislosti s budovou KAD v Luxemburgu poskytnutý podrobný finančný výkaz už vzniknutých nákladov a predpokladaných nákladov na ďalších 20 rokov, a trvá na tom, aby boli zverejňované podrobné údaje týkajúce sa očakávaných celkových nákladov na stavebné práce, predpokladaných prevádzkových nákladov a ďalších výdavkov v súvislosti so stavbou a prevádzkou tejto budovy;

               83.

               víta ubezpečenie generálneho tajomníka, že záujmové skupiny alebo nadácie už nemajú pridelené kancelárie, ale konštatuje, že do 31. decembra 2011 využívali kancelárie v priestoroch Európskeho parlamentu nadácia Pegasus a skupina Kangaroo Group;

               84.

               vyjadruje poľutovanie nad tým, že v roku 2010 využívali kancelárske priestory akreditované lobistické skupiny, čím sa im dostalo prednostného zaobchádzania z prostriedkov daňových poplatníkov Únie;

      Reštauračné zariadenia

               85.

               opätovne žiada o rozmanitejšie možnosti stravovania v budovách Európskeho parlamentu tým, že sa po skončení platnosti súčasných zmlúv ukončí prax uzatvárania výhradných zmlúv s jediným dodávateľom stravovacích služieb;

      GR pre preklad (GR TRAD) a GR pre tlmočenie a konferencie (GR INTE)

               86.

               berie na vedomie, že v roku 2010 bolo celkom preložených 1 721 191 strán (z toho 1 033 176, t. j. 60 %, interne), a víta, že GR TRAD dodalo všetky dokumenty potrebné na hlasovanie včas a že celkovo 90 % prekladov bolo vyhotovených v stanovenej lehote napriek tomu, že 65 % žiadostí o preklad bolo podaných neskoro (t. j. menej ako desať pracovných dní stanovených v pravidlách pre uplatňovanie viacjazyčnosti);

               87.

               s uspokojením konštatuje, že produktivita GR TRAD sa zvyšuje a že toto GR využíva svoj rozpočet účinnejšie a súčasne zaisťuje zachovanie viacjazyčnosti v praxi; v tejto súvislosti zdôrazňuje, že vnútorná produktivita vzrástla z 1 500 na 1 800 strán ročne; privítal by zverejnenie údajov o produktivite každého jazykového oddelenia;

               88.

               konštatuje však, že po tom, čo sa miera dodržiavania etického kódexu viacjazyčnosti zvýšila o 10 % medzi rokmi 2008 a 2009 (v prvom roku uplatňovania), v období medzi rokmi 2009 a 2010 poklesla (16); vyzýva výbory, delegácie a politické skupiny, aby dôsledne dodržiavali lehoty stanovené v tomto etickom kódexe;

               89.

               víta, že GR INTE poslancom poskytuje novú službu tlmočenie ad personam, ktorá bola zavedená v nadväznosti na pilotný projekt, ktorý sa začal v roku 2010;

      GR pre financie (GR FINS)

               90.

               s uspokojením berie na vedomie, že v roku 2010 sa doba na preplácanie účtov v priemere skrátila na 21 dní;

      Cestovné náklady

               91.

               konštatuje, že v roku 2010 predstavovali cestovné náklady poslancov a zamestnancov približne 107 000 000 EUR (17) (t. j. 6,6 % z celkovej výšky konečných rozpočtových prostriedkov) a že sa v súčasnosti uplatňuje ich zníženie o 5 %; domnieva sa, že by sa mali zvážiť ďalšie možné úspory zbieraním leteckých míľ; žiada predložiť analýzu článku 300 prostredníctvom oznámenia v prílohe k účtom o priemerných cestovných nákladoch na úradníka v prípade týchto šiestich ciest: Brusel–Luxemburg; Luxemburg–Brusel; Luxemburg–Štrasburg; Štrasburg–Luxemburg; Brusel–Štrasburg; Štrasburg–Brusel;

      Cestovná kancelária

               92.

               konštatuje, že v roku 2010 dosiahli konečné rozpočtové prostriedky na cestovnú kanceláriu 1 438 000 EUR, pričom sa dosiahla vysoká miera plnenia (94 %); okrem toho konštatuje, že cestovná kancelária získava od leteckých spoločností zmluvné ceny, čo znamená, že najlepšia služba je poskytovaná za priemernú cenu; zdôrazňuje však, že tento postup neznamená, že pre konkrétny deň či cestu nemožno získať lepšie ceny priamym zakúpením u poskytovateľov dopravných služieb; žiada, aby bolo vykonané nezávislé preskúmanie s cieľom vypracovať hodnotenie výkonnosti cestovnej kancelárie, jej štruktúry a prevádzky; žiada existujúcu zmluvnú cestovnú kanceláriu, aby sa viac usilovala o to, aby poslancom a zamestnancom vždy ponúkla najlacnejšiu možnosť; ďalej vyzýva príslušné riaditeľstvo, aby monitorovalo úroveň služieb poskytovaných cestovnou kanceláriou;

               93.

               vyjadruje poľutovanie nad tým, že cestovná kancelária v niektorých prípadoch neponúka najvýhodnejšie ceny v porovnaní s inými cestovnými kanceláriami, či už tradičnými alebo on-line; žiada GR pre financie, aby vypracovalo adekvátny kontrolný mechanizmus, ktorý zaistí najlepší pomer medzi kvalitou a cenou;

               94.

               zastáva názor, že je potrebné získať porovnateľné údaje o cenách letov, aby bolo možné určiť najvýhodnejšiu cenu akéhokoľvek daného letu;

               95.

               domnieva sa, že Európsky parlament by mal vždy, keď je to možné, upustiť od uzatvárania výhradných zmlúv a že ak by využíval služby viac ako jednej cestovnej kancelárie, docielil by zlepšenie služieb poskytovaných poslancom a zamestnancom;

      Zberné presuny

               96.

               víta skutočnosť, že na konci rozpočtového roku 2010 neboli v súlade s požiadavkou, ktorú v nedávnych rokoch vznášal Výbor pre rozpočtovú kontrolu, využité zberné prevody, čím sa zamedzilo veľkým rozdielom medzi plánovaným rozpočtom na príslušný rok a jeho plnením, ako tomu bolo v predchádzajúcich rokoch, a je presvedčený o tom, že všetky inštitúcie a orgány Únie by mohli v budúcich rokoch prispieť k uľahčeniu kontroly a udeľovania absolutória tým, že by výdavky na nehnuteľnosti plánovali transparentnejšie v rámci rozpočtového postupu;

      Dôchodkové fondy

               97.

               konštatuje, že aj keď v roku 2010 hodnota aktív dobrovoľného dôchodkového fondu vzrástla o 13,3 % vzhľadom na to, že investičné trhy pokračovali v prekonávaní celosvetovej finančnej krízy z roku 2008, vykazoval dobrovoľný dôchodkový fond k 31. decembru 2010 deficit vo výške 178 960 000 EUR, čo vyvoláva obavy z jeho možnej neschopnosti plniť záväzky; pripomína, že Európsky parlament v takom prípade zaručuje všetkým bývalým a niektorým súčasným poslancom vyplácanie dôchodkových práv z tohto dobrovoľného dôchodkového fondu; želá si byť informovaný o tom, ako a z ktorých rozpočtových položiek bude Európsky parlament v takom prípade plniť svoje povinnosti;

               98.

               konštatuje, že dve tretiny platieb do fondu odviedol priamo Európsky parlament, a nie jeho jednotliví členovia; pripomína členom fondu, že ich príspevky boli dobrovoľné, a trvá na tom, že Európsky parlament by nemal poskytovať žiadne ďalšie finančné príspevky na plnenie platieb alebo zníženie deficitu fondu, ktorý bol zrejme od prvopočiatku nevhodne rozvrhnutý;

               99.

               ďalej konštatuje, že záväzky, vyplývajúce z Pravidiel o úhrade výdavkov a príspevkov poslancom Európskeho parlamentu v súvislosti s pozostalostným a invalidným dôchodkom (príloha II), dosahujú sumu 28 950 000 EUR; poukazuje na to, že pre prípady – ide najmä o talianskych a francúzskych poslancov –, keď sa vnútroštátne ustanovenia o vyplácaní dôchodku líšia od ustanovení Európskeho parlamentu (príloha III), je k dispozícii suma 195 640 000 EUR a prostriedky z nového systému vytvoreného štatútom vo výške 152 210 000 EUR (táto suma sa bude z roka na rok zvyšovať); upozorňuje na skutočnosť, že na pokrytie týchto výdavkov nie sú k dispozícii finančné prostriedky;

      GR pre inovácie a technologickú podporu (GR ITEC)

               100.

               berie na vedomie rozhodnutia predsedníctva zo 17. júna 2009 a z 18. októbra 2010 o rozšírení oblastí s bezdrôtovým pripojením k sieti (Wifi) v Európskom parlamente tak, aby zahrnuli aj rokovaciu sálu, miestnosti výborov, kancelárie poslancov a priestory pre verejnosť v Bruseli aj Štrasburgu (prvá fáza projektu: 7 878 000 EUR); žiada GR ITEC, aby jednotlivým poslancom umožnilo požiadať o to, aby im v budúcnosti neboli doručované tlačené dokumenty pre schôdze výborov, ak sa používa aplikácia tzv. elektronických výborov; domnieva sa, že takto by sa mohlo rýchlejšie docieliť úspešné zavŕšenie projektu;

               101.

               víta, že sa v nadväznosti na rozhodnutie predsedníctva z 22. novembra 2010 o Stratégii pre budúcu prítomnosť Európskeho parlamentu na internete – prepracovanie internetovej stránky Európskeho parlamentu pokračuje v prepracovaní grafickej podoby internetových stránok Európskeho parlamentu; žiada o zlepšenie podpory webových stránok, najmä vykonávaním pravidelných testov;

               102.

               víta skutočnosť, že v roku 2010 bol zavedený nový systém AT4AM, ktorý poslancom uľahčuje predkladanie pozmeňujúcich a doplňujúcich návrhov k návrhom legislatívnych a nelegislatívnych textov;

               103.

               s uspokojením konštatuje, že od roku 2010 sa oblasť IT neustále zlepšuje, čoho výsledkom je: zvýšenie kapacity pre interné riadenie kľúčových záležitostí, proces internalizácie činností, vytvorenie kľúčových orgánov správy a riadenia (Výbor pre inovačnú stratégiu v oblasti IKT a Riadiaci výbor pre inováciu v oblasti IKT), vytvorenie funkcie plánovania v oblasti IT a systému podávania správ o stave rozvojových projektov v oblasti IT a vypracovanie transparentnej krátkodobej metodiky plánovania; víta, že toto generálne riaditeľstvo v rozsiahlej miere využíva ukazovatele výkonnosti; je znepokojený rastúcim rizikom nezákonného prístupu k parlamentným systémom IKT a manipulácie s týmito systémami a domnieva sa, že je mimoriadne naliehavé vypracovať účinnú dlhodobú stratégiu na ich ochranu; žiada generálneho tajomníka, aby Európsky parlament informoval o opatreniach prijatých s týmto cieľom;

               104.

               očakáva úplnú správu o vývoji projektu voľne šíriteľného softvéru v Európskom parlamente, pokiaľ ide o jeho používanie a užívateľov v Európskom parlamente, interakciu s občanmi a činnosti v oblasti verejného obstarávania; navrhuje, aby sa v súvislosti s voľne šíriteľným softvérom a otvorenými normami preskúmali povinnosti Európskeho parlamentu podľa článku 103 rokovacieho poriadku;

      Verejné obstarávanie v rámci GR ITEC

               105.

               podporuje GR ITEC, aby vynakladalo úsilie o lepšiu prípravu postupov verejného obstarávania, najmä v prípade rámcových zmlúv, ktoré sú často komplexné, prostredníctvom stanovenia zmluvných podmienok týkajúcich sa konečných cieľov a výsledkov namiesto zmluvných podmienok vymedzujúcich iba výstup, ako aj prostredníctvom lepšieho definovania potrieb a cieľov Európskeho parlamentu; navrhuje, aby Európsky parlament v prípade rámcových zmlúv uprednostňoval pred sankciami skôr kompenzácie zo strany dodávateľa alebo poskytovateľa služby, ktorý nesplnil svoje povinnosti, alebo voči týmto subjektom využíval hrozbu strata budúcich zákaziek;

      Nové hlasovacie a tlmočnícke zariadenia

               106.

               berie na vedomie, že rokovacie sály boli vybavené novým hlasovacím zariadením v hodnote 2 135 623 EUR a že táto suma bola v plnej výške uhradená z rozpočtových prostriedkov na rok 2010; okrem toho poznamenáva, že náklady na ich údržbu a technickú pomoc v roku 2010 predstavovali 147 149 EUR;

      Politické skupiny (rozpočtová položka 4000)

               107.

               berie na vedomie, že rozpočtové prostriedky z rozpočtovej položky 4000 sa v roku 2010 využili takto:

                           Skupina

                           2010

                           2009 (19)

                           Ročné rozpočtové prostriedky (18)

                           Vlastné zdroje a prenesené rozpočtové prostriedky

                           Výdavky

                           Miera využitia ročných rozpočtových prostriedkov

                           Prenosy do ďalšieho obdobia

                           Ročné rozpočtové prostriedky

                           Vlastné zdroje a prenesené rozpočtové prostriedky

                           Výdavky

                           Miera využitia ročných rozpočtových prostriedkov

                           Prenosy do ďalšieho obdobia (2010)

                           EPP (predtým (EPP-ED)

                           19 990

                           2 392

                           20 662

                           103,36 %

                           1 720

                           19 715

                           7 782

                           25 314

                           128,40 %

                           2 182

                           S&D (predtým PES)

                           14 011

                           4 629

                           13 359

                           95,35 %

                           5 281

                           14 235

                           6 999

                           16 750

                           117,67 %

                           4 483

                           ALDE

                           6 262

                           2 240

                           6 160

                           98,37 %

                           2 342

                           6 441

                           3 065

                           7 328

                           113,77 %

                           2 178

                           Verts/ALE

                           3 896

                           1 188

                           3 893

                           99,92 %

                           1 191

                           3 360

                           1 055

                           3 235

                           96,28 %

                           1 179

                           GUE/NGL

                           2 531

                           1 065

                           2 525

                           99,76 %

                           1 071

                           2 673

                           1 487

                           3 102

                           116,05 %

                           1 057

                           UEN

                           —

                           1 417

                           1 452

                           2 552

                           180,10 %

                           0

                           IND/DEM

                           —

                           775

                           1 023

                           1 048

                           135,23 %

                           0

                           ECR

                           3 648

                           398

                           3 362

                           92,16 %

                           684

                           1 788

                           3

                           1 415

                           79,14 %

                           376

                           EFD

                           2 201

                           419

                           1 799

                           81,74 %

                           821

                           1 113

                           1

                           701

                           62,98 %

                           413

                           Nezaradení poslanci

                           1 234

                           248

                           828

                           67,10 %

                           409

                           1 169

                           348

                           925

                           79,13 %

                           248

                           Spolu

                           53 773

                           12 579

                           52 588

                           97,80 %

                           13 519

                           52 686

                           23 215

                           62 370

                           118,38 %

                           12 116

                           Po voľbách do Európskeho parlamentu v roku 2009 politické skupiny EUN a IND/DEM prestali existovať a vznikli dve nové politické skupiny ECR a EFD.

               108.

               víta záväzok administratívnych orgánov Európskeho parlamentu – citovaný v správe Dvora audítorov – začať používať na výpočet prenosu prostriedkov politickými skupinami na konci volebného roka celý kalendárny rok namiesto dvoch samostatných polrokov; víta zjavné zlepšenie finančných prognóz, pretože politické skupiny nevrátili žiadne nevyužité prostriedky za rok 2010;

      Európske politické strany a európske politické nadácie

               109.

               berie na vedomie, že rozpočtové prostriedky z rozpočtových položiek 4020 a 4030 sa v roku 2010 využili takto (20):

                           Strana

                           Skratka

                           Vlastné zdroje (21)

                           Grant EP

                           Celkové príjmy

                           Grant ako % oprávnených výdavkov (max. 85 %)

                           Prebytok príjmov (presun do rezerv) alebo strata

                           Európska ľudová strana

                           PPE

                           1 413

                           4 959

                           6 372

                           85 %

                           429

                           Strana európskych socialistov

                           PSE

                           914

                           3 395

                           4 310

                           80 %

                           2

                           Európska liberálno-demokratická a reformná strana

                           ELDR

                           379

                           1 554

                           1 933

                           85 %

                           77

                           Európska strana zelených

                           PVE

                           365

                           1 055

                           1 420

                           85 %

                           170

                           Európski konzervatívci a reformisti

                           AECR

                           58

                           327

                           386

                           85 %

                           0

                           Strana európskej ľavice

                           EL

                           200

                           708

                           908

                           71 %

                           –90

                           Európska demokratická strana

                           EDP/PDE

                           95

                           424

                           519

                           85 %

                           12

                           Európska slobodná aliancia

                           ALE

                           77

                           339

                           416

                           85 %

                           17

                           EUDemokrati

                           EUD

                           35

                           176

                           211

                           85 %

                           –17

                           Európske kresťanské politické hnutie

                           ECPM

                           55

                           208

                           264

                           85 %

                           3

                              Spolu

                           3 591

                           13 145

                           16 739

                              83 %

                           603

                           Nadácia

                           Skratka

                           Pričlenená k strane

                           Vlastné zdroje (22)

                           Grant EP

                           Celkové príjmy

                           Grant ako % oprávnených výdavkov (max. 85 %)

                           Centrum pre štúdium európskych politík

                           CES

                           PPE

                           615

                           2 928

                           3 543

                           83 %

                           Nadácia pre európske pokrokové štúdie

                           FEPS

                           PSE

                           366

                           2 136

                           2 502

                           85 %

                           Európske liberálne fórum

                           ELF

                           ELDR

                           117

                           658

                           775

                           85 %

                           Zelená európska nadácia

                           GEF

                           PVE

                           119

                           674

                           794

                           85 %

                           Transform Europe

                           TE

                           EL

                           87

                           475

                           562

                           85 %

                           Inštitút európskych demokratov

                           IED

                           PDE

                           36

                           197

                           233

                           85 %

                           Nadácia pre demokraciu v EÚ

                           FEUD

                           EUD

                           20

                           122

                           142

                           85 %

                           Centrum Mauritsa Coppietersa

                           CMC

                           ALE

                           27

                           156

                           183

                           85 %

                           Nové smerovanie

                           ND

                           AECR

                           92

                           404

                           496

                           84 %

                              Spolu

                           1 479

                           7 750

                           9 230

                              84 %

               110.

               berie na vedomie zmeny zavedené od roku 2010 vrátane návštev manažmentu, pri ktorých sa vykonávajú náhodné kontroly rozpočtu, náboru pracovníkov, verejného obstarávania a iných systémov;

      Európsky parlament šetrný k životnému prostrediu

               111.

               berie na vedomie akčný plán pre emisie CO2 prijatý predsedníctvom v roku 2010; víta značné zníženie spotreby energie v štrasburskom sídle Európskeho parlamentu, ktorá v rokoch 2006 až 2010 poklesla o 74 %; vyjadruje však poľutovanie nad tým, že uhlíková stopa štrasburského pracoviska, ktorú tvorí spotreba energie za rok 2010, predstavovala 1 533 ton CO2;

               112.

               zastáva názor, že by sa mala zvážiť možnosť zlepšenia životného prostredia a docielenia úspor v rozpočte Európskeho parlamentu pomocou rôznych pracovných metód, ktoré sú ekologickejšie a lacnejšie, ktoré však Európsky parlament neobmedzujú v jeho práci, ako je napr. využívanie telekonferencií;

               113.

               víta, že v decembri 2010 bol pre NMBS/SNCB (23) zavedený systém platby treťou stranou pre úhradu časových cestovných lístkov v Bruseli, v rámci ktorého Európsky parlament prispieva 50 % na individuálne celoročné cestovné lístky využívané jeho zamestnancami; vyzýva administratívne orgány, aby podnikli potrebné kroky s cieľom umožniť preplácanie cestovných nákladov aj tým zamestnancom, ktorí musia kombinovať železničnú a mestskú dopravu; domnieva sa, že toto opatrenie by mohlo podporiť používanie hromadnej dopravy a znížiť uhlíkovú stopu Európskeho parlamentu;

               114.

               oceňuje pilotné logistické projekty, ktoré v roku 2010 prebehli v rámci akčného programu EMAS (napr. nákup vozidiel s nízkymi emisiami – norma Euro 5, školenie vodičov a pracovníkov pre sťahovanie v oblasti techniky jazdy, ktorá je šetrná k životnému prostrediu, spoločné využívanie prepraviek pre pracovné dokumenty, čím sa v tejto oblasti dosiahlo približne 33 % zníženie emisií CO2);

               115.

               víta, že 10. novembra 2010 predsedníctvo prijalo návrh pracovnej skupiny pre budovy, dopravu a ekologický Európsky parlament na revíziu pravidiel pre používanie služobných vozidiel poslancami, vďaka ktorému Európsky parlament mohol obnoviť svoj vozový park vozidlami s nižšími emisiami a organizovať skupinovú dopravu vo VIP minibusoch na letisko v Bruseli a Štrasburgu;

      Samostatná rozprava v pléne o udelení absolutória Európskemu parlamentu

               116.

               vyzýva Konferenciu predsedov, aby rozpravu o udelení absolutória Európskemu parlamentu zaradila na iný čas ako prerokúvanie ostatných správ o absolutóriu, aby jej mohli poslanci venovať výlučnú pozornosť, akú si udelenie absolutória ich vlastnej inštitúcii zasluhuje;

               117.

               navrhuje predsedníctvu, aby do svojho pracovného programu zaradilo diskusiu o uznesení o udelení absolutória po tom, čo bude prijaté plénom.

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 167, 7.6.2011, s. 1.

      (4)  Ú. v. EÚ C 326, 10.11.2011, s. 1.

      (5)  Ú. v. EÚ C 332, 14.11.2011, s. 134.

      (6)  Ú. v. ES L 248, 16.9.2002, s. 1.

      (7)  PE 349.540/Bur/ann/def.

      (8)  Ú. v. EÚ C 87 E, 1.4.2010, s. 327.

      (9)  Ú. v. EÚ C 212 E, 5.8.2010, s. 244.

      (10)  Automatické prenosy: 180 265 823 EUR, neautomatické prenosy: 10 100 000 EUR.

      (11)  K dispozícii na internetovej stránke: http://www.europarl.europa.eu/document/activities/cont/201109/20110913ATT26546/20110913ATT26546EN.pdf.

      (12)  Ú. v. EÚ L 252, 25.9.2010, s. 3.

      (13)  Výročná správa o zmluvách, ktoré uzatvoril Európsky parlament, 2010, odseky 38 a 39.

      (14)  Od 11 000 do 66 000 (priemerne menej ako 30 000) návštev mesačne v roku 2010.

      (15)  Pomer počtu zamestnancov/pomer podľa demografickej váhy: Nemecko: 6,4 %/16,3 %, Spojené kráľovstvo: 4,4 %/12,4 %, Rakúsko: 1 %/1,67 %, Holandsko: 2,7 %/3,3 %.
   Zdroje: Sociálna správa EP za rok 2010, december 2011 a Eurostat.

      (16)  Výročná správa o činnosti GR TRAD, s. 8.

      (17)  Konečná suma rozpočtových prostriedkov v položkách 1004 (Bežné cestovné výdavky) a 1005 (Ostatné cestovné výdavky) a článku 300 (Náklady na služobné cesty zamestnancov a na pracovné cesty medzi troma miestami pracovísk): 106 718 500 EUR.

      (18)  Všetky sumy v tisícoch EUR.

      (19)  Rok 2009 pozostával z dvoch rozpočtových rokov z dôvodu parlamentných volieb v júni 2009. Údaje za rok 2009 v tabuľke vyjadrujú súčet súm 2009_1 a 2009_2.
   Po voľbách do Európskeho parlamentu v roku 2009 politické skupiny EUN a IND/DEM prestali existovať a vznikli dve nové politické skupiny ECR a EFD.

      (20)  Zdroj: Zápisnica zo schôdze predsedníctva z 12. septembra 2011, bod 12 [oznámenie GT D(2011)32179, PE469.487/BUR].

      (21)  Všetky sumy v tisícoch EUR.

      (22)  Všetky sumy v tisícoch EUR

      (23)  Národná železničná spoločnosť Belgicka.


title: 2005/735/ES: Rozhodnutie Rady z 20. septembra 2005 o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej s ohľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii

text:
               26.10.2005

               SK

               Úradný vestník Európskej únie

               L 283/1

         ROZHODNUTIE RADY
   z 20. septembra 2005
   o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej s ohľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii
   (2005/735/EC)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 310 v spojení s druhou vetou článku 300 ods. 2 a druhým pododsekom článku 300 ods. 3,
   so zreteľom na Akt o pristúpení z roku 2003, a najmä na jeho článok 6 ods. 2,
   so zreteľom na návrh Komisie,
   so zreteľom na súhlasné stanovisko Európskeho parlamentu (1),
   keďže:

               (1)

               Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej bol v mene Európskeho spoločenstva a jeho členských štátov podpísaný 31. mája 2005.

               (2)

               Protokol by sa mal schváliť,

         ROZHODLA TAKTO:
   Jediný článok
   Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej s ohľadom na pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii sa týmto schvaľuje v mene Európskeho spoločenstva a jeho členských štátov.
   Text protokolu je priložený k tomuto rozhodnutiu (2).

      V Bruseli 20. septembra 2005

            Za Radu

            predsedníčka

         M. BECKETT

      (1)  Stanovisko zo 6. septembra 2005 (zatiaľ neuverejnené v úradnom vestníku).

      (2)  Pozri stranu 3 tohto úradného vestníka.


title: 2011/165/EÚ: Rozhodnutie Rady zo 14. marca 2011 , ktorým sa vymenúvajú štyria maďarskí členovia a šiesti maďarskí náhradníci Výboru regiónov

text:
               18.3.2011

               SK

               Úradný vestník Európskej únie

               L 71/19

         ROZHODNUTIE RADY
   zo 14. marca 2011,
   ktorým sa vymenúvajú štyria maďarskí členovia a šiesti maďarskí náhradníci Výboru regiónov
   (2011/165/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh maďarskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Ferenca BENKŐA, pána Attilu JÓSZAIA, pána Gyögya IPKOVICHA a pána Andrása SZALAYA sa uvoľnili štyri miesta členov Výboru regiónov. V dôsledku skončenia funkčného obdobia pána Lászlóa BÁKONYIHO, pani Károlyné KOCSISOVEJ, pána Zoltána NAGYA a pána Józsefa PAIZSA sa uvoľnili štyri miesta náhradníkov Výboru regiónov. V dôsledku vymenovania pána Istvána BÓKU a pána Attilu KISSA za členov Výboru regiónov sa uvoľnia dve miesta náhradníkov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán István BÓKA, Balatonfüred város polgármestere,

                           —

                           pán Attila KISS, Hajdúböszörmény város polgármestere,

                           —

                           pán Sándor KOVÁCS, Jász-Nagykun-Szolnok Megyei Közgyűlés elnöke,

                           —

                           pán Jenő MANNINGER, Zala Megyei Közgyűlés elnöke

                     a

               b)

               za náhradníkov:

                           —

                           pán Zoltán HORVÁTH, Baranya Megyei Közgyűlés alelnöke,

                           —

                           pán Ferenc KOVÁCS, Vas Megyei Közgyűlés elnöke,

                           —

                           pán Ferenc TEMERINI, Soltvadkert, önkormányzati képviselő,

                           —

                           pán Attila TILKI, Fehérgyarmat város polgármestere,

                           —

                           pán Botond VÁNTSA, Szigetszentmiklós, önkormányzati képviselő,

                           —

                           pán Tamás VARGHA, Fejér Megyei Közgyűlés elnöke.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 14. marca 2011

            Za Radu

            predseda

         FAZEKAS S.

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady z 26. februára 2001, ktorým sa stanovujú podmienky pre finančnú podporu Guiney-Bissau v sektore rybolovu

text:
Dôležité právne oznámenie

|

32001D0179

Úradný vestník L 066 , 08/03/2001 S. 0033 - 0034

		Rozhodnutie Radyz 26. februára 2001,ktorým sa stanovujú podmienky pre finančnú podporu Guiney-Bissau v sektore rybolovu(2001/179/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 37,so zreteľom na návrh Komisie,so zreteľom na stanovisko Európskeho parlamentu [1],keďže:(1) V súlade s dohodou medzi Európskym hospodárskym spoločenstvom a vládou republiky Guinea-Bissau o rybolove pri pobreží Guiney-Bissau, ktorá bola podpísaná v Bissau 27. februára 1980 [2] (ďalej "dohoda"), Rada, nariadením (ES) č. 2615/97 [3] schválila protokol, ktorým sa ustanovujú možnosti rybolovu a finančná kompenzácia za obdobie od 16. júna 1997 do 15. júna 2001 (ďalej nazývaný "protokol").(2) V dôsledku ozbrojeného konfliktu, ktorý postihol Guineu-Bissau od júna 1998 do marca 1999, vláda Guiney-Bissau nebola schopná zabezpečiť normálny priebeh rybolovu v zmysle citovanej dohody.(3) Táto výnimočná situácia ohrozila plavidlá spoločenstva a zapríčinila dočasný výpadok rybolovu v zmysle uvedenej dohody od júna 1998 do 1. apríla 1999. Tento dočasný výpadok v rybolove znamenal aj nevyplácanie splátok finančnej kompenzácie uvedenej v článku 2 protokolu v druhom roku jeho platnosti.(4) Aby sa uľahčil normálny priebeh rybolovu na plavidlách spoločenstva v zmysle dohody, ktorá bola uzavretá po ozbrojenom konflikte, je potrebné stanoviť podmienky finančnej podpory Guinei-Bissau v sektore rybolovu.(5) Je vhodné, aby čiastka, ktorá zodpovedá nevyplatenej finančnej kompenzácii, ktorá sa má priznať ako finančná pomoc pri obnove zariadení slúžiacich rybolovu, vrátane infraštruktúry na monitorovanie týchto aktivít podľa pravidiel, ktoré sa majú stanoviť v súlade s legitímnymi orgánmi Guiney-Bissau,ROZHODLA TAKTO:Jediný článokPodmienky priznania finančnej podpory Gunei-Bissau až do výšky 6500000 eúr na obnovu zariadení slúžiacich rybolovu budú nasledovné:1. finančná podpora sa bude vzťahovať na nasledujúce aktivity, najmä:- podporu manažmentu ministerstva rybolovu a obnovu vybavenia a infraštruktúry v oblasti rybolovu,- posilnenie systému námornej kontroly a dohľadu,- revitalizáciu a posilnenie výskumných programov v oblasti rybolovu;2. na základe prezentácie programu aktivít vlády Guiney-Bissau Komisia prostredníctvom účtovnej banky, ktorú oznámi ministerstvo rybolovu, sprístupní do 31. mája 2001 vláde Guiney-Bissau sumu zodpovedajúcu 50 % nákladov na plánované aktivity;3. Komisia zaplatí rozdiel finančných prostriedkov po prijatí podrobnej správy, ktorú vláda Guiney-Bissau pošle delegácii Európskej komisie do 31. mája 2003. V tejto správe budú podrobné údaje o implementácii týchto aktivít a o získaných výsledkoch. Komisia si vyhradzuje právo požiadať ministerstvo rybolovu o ďalšie informácie a skontrolovať príslušné platby z hľadiska efektívnej implementácie týchto aktivít.V Bruseli 26. februára 2001Za RadupredsedaM. Winberg[1] Ú. v. ES C 219, 30.7.1999, s. 33.[2] Ú. v. ES L 226, 29.8.1980, s. 33.[3] Ú. v. ES L 353, 24.12.1997, s. 7.--------------------------------------------------


title: Rozhodnutie Rady (EÚ, Euratom) 2016/296 z 29. februára 2016, ktorým sa nahrádza člen výboru ustanoveného v článku 255 Zmluvy o fungovaní Európskej únie

text:
               2.3.2016

               SK

               Úradný vestník Európskej únie

               L 55/14

         ROZHODNUTIE RADY (EÚ, Euratom) 2016/296
   z 29. februára 2016,
   ktorým sa nahrádza člen výboru ustanoveného v článku 255 Zmluvy o fungovaní Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 255 druhý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   so zreteľom na iniciatívu predsedu Súdneho dvora z 27. januára 2016,
   keďže:

               (1)

               Podľa článku 255 prvého odseku Zmluvy o fungovaní Európskej únie sa zriadil výbor na účely poskytnutia stanoviska k vhodnosti kandidátov vykonávať funkciu sudcu a generálneho advokáta na Súdnom dvore a na Všeobecnom súde (ďalej len „výbor“) predtým, ako vlády členských štátov vykonajú vymenovania.

               (2)

               Rozhodnutím 2014/76/EÚ (1) Rada vymenovala sedem členov výboru na obdobie štyroch rokov, ktoré sa skončí 28. februára 2018.

               (3)

               Predseda Súdneho dvora listom z 27. januára 2016 informoval predsedu Rady, že s účinnosťou od 21. januára 2016 pán Péter PACZOLAY odstúpil zo svojej funkcie člena výboru.

               (4)

               Tým istým listom z 27. januára 2016 navrhol predseda Súdneho dvora vymenovanie pána Mirosława WYRZYKOWSKÉHO ako náhradu za pána Pétera PACZOLAYA na zvyšný čas funkčného obdobia, v súlade s bodom 3 pravidiel činnosti výboru uvedených v prílohe k rozhodnutiu Rady 2010/124/EÚ (2),

         PRIJALA TOTO ROZHODNUTIE:
   Článok 1
   Pán Mirosław WYRZYKOWSKI sa vymenúva za člena výboru ustanoveného v článku 255 Zmluvy o fungovaní Európskej únie na obdobie do 28. februára 2018.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 29. februára 2016

            Za Radu

            predseda

         H.G.J. KAMP

      (1)  Rozhodnutie Rady 2014/76/EÚ z 11. februára 2014, ktorým sa vymenúvajú členovia výboru ustanoveného v článku 255 Zmluvy o fungovaní Európskej únie (Ú. v. EÚ L 41, 12.2.2014, s. 18).

      (2)  Rozhodnutie Rady 2010/124/EÚ z 25. februára 2010 o pravidlách činnosti výboru ustanoveného v článku 255 Zmluvy o fungovaní Európskej únie (Ú. v. EÚ L 50, 27.2.2010, s. 18).